DEV 01FN Leading the Process/ro

[[Media:DEV_01FN_Conducerea_întregului_proces.pdf|Descărcați aici această pagină ca fișier pdf]]

=Sesiunea 1: Conducerea procesului=

În această sesiune vi se vor prezenta elemente cheie ale metodei de creștere a conducătorilor și veți trece în revistă câteva sfaturi utile pentru conducerea studiilor biblice fundamentale.

Inima unui conducător (40 min)

 * Închinare împreună cu tot grupul mare


 * Participanții formează grupuri de 3-4 persoane și discută următoarele:
 * Ce înveți despre a rămâne în Cristos? În ce fel pui în practică faptul de a rămâne în El prin Cuvântul Lui, rugăciune, ascultare, R-G-Î (rugăciune - grijă - împărtășire), relații și părtășie?
 * În ce domenii din viața ta ți se pare greu să asculți de Dumnezeu?
 * Ce conflict nerezolvat ai?
 * În ce domenii te încrezi în Dumnezeu prin credință, mai presus de propria ta pricepere?

Exprimarea viziunii pentru inimă
'Timotei era unul dintre conducătorii următoarei generații, pe care Pavel l-a ajutat să se dezvolte. Timotei era credincios, dar mai avea nevoie de încurajare de la Pavel să „...fii cu luare aminte asupra ta ca să fii evlavios...” (trad. din lb. engl.) ca să primească disciplina unui ucenic și responsabilitățile conducerii spirituale. Iată cuvinte înțelepte pentru Timotei și pentru noi cei care îi conducem pe alții să Îl urmeze pe Cristos și să pescuiască oameni. Citește 1 Timotei 4:11-16.'

Celebrarea credincioșiei (20 min)
(NOTĂ: Celebrați credincioșia în cadrul grupului mare, pentru ca toți să beneficieze și să fie încurajați.)


 * Oferă participanților ocazia de a împărtăși ce s-a întâmplat de la ultima întâlnire. Roagă-i să se raporteze la țelurile lor, stabilite la ultima întâlnire.

Fier pe fier: modelându-mă pe mine însumi și pe alții (45 min)
'De fiecare dată când ne vom întâlni, vom utiliza un proces de mentorare între noi, numit „fier pe fier”. Acesta provine din Proverbe 27:17: „După cum fierul ascute fierul, tot astfel şi omul însuşi îl face mai ager[ascute] pe semenul său.” (NTLR) Haideți să vedem cum vor arăta aceste întâlniri.'


 * Desenați „cercurile bisericii sănătoase” și arătați cum se face o diagramă a multiplicării (cel mai bine a se desena pe o tablă albă sau pe o foaie mare de hârtie, astfel încât fiecare să vadă demonstrația)
 * Asigură-te că toată lumea are hârtie și un pix. Fiecare să deseneze un cerc cu linii punctate care reprezintă grupul lor de ucenicizare
 * Deasupra cercului, să scrie 3 numere: # cel al persoanelor din grup, # cel al persoanelor care sunt credincioase, # cel al persoanelor care sunt botezate. De exemplu: 12/9/7
 * Revizuiți lista de caracteristici din Faptele apostolilor 2:42-47 pe care dorim să le aibă fiecare grup. Include simboluri sau litere care să reprezinte fiecare dintre aceste caracteristici:
 * Rugăciune (folosește simbolul cuiva care se roagă sau RUG)
 * Închinare (folosește simbolul unei note muzicale sau ÎNC)
 * Studiul Cuvântului (folosește simbolul unei cărți sau CUV)
 * Mărturie/rugăciune, grijă, împărtășire (folosește simbolul unei semințe sau RGÎ)
 * Părtășie (folosește simbolul inimii sau P)
 * Botez (folosește simbolul apei sau un B)
 * Dărnicie (folosește simbolul banilor sau un D)
 * Cina Domnului (Folosește simbolul cupei sau CD)
 * Conducători (folosește simbolul unui păstor, al unei fețe zâmbitoare sau LD (lider) )
 * Este de folos totodată să adauge locul, data la care a început grupul și numele conducătorului, dacă a fost desemnat unul.
 * Roagă-i să își evalueze grupul. Dacă grupul pune în practică acea caracteristică, atunci roagă-i să scrie acel cuvânt sau simbol în interiorul cercului. Dacă grupul nu pune în practică acea caracteristică, roagă-i să scrie simbolul în afara cercului. Mai jos este un exemplu:




 * Când un grup se identifică ca biserică, este reprezentat printr-un cerc cu linie continuă.
 * Desenează un model de 2-3 generații de grupuri.
 * Discutați următoarele întrebări în grupul mare. Folosește diagrama model pe care ai desenat-o pentru discuție.
 * Ce merge bine?
 * Ce nu merge bine? Ce obstacole întâmpini?
 * Care sunt câteva soluții posibile din partea altor membri ai grupului?
 * Ce trebuie să faci pentru a adăuga caracteristicile lipsă în fiecare grup?
 * Chestionați procesul folosit în demonstrație.
 * Ce ți-a plăcut cel mai mult la proces? De ce?


 * Desenează propria hartă a generațiilor folosind procesul arătat.
 * Acordă timp astfel încât fiecare persoană să lucreze individual pentru a-și desena propria hartă a generațiilor.
 * În grupuri mici de 3-4 persoane explică diagrama ta și discută întrebările.
 * NOTĂ: Rețeaua multiplicării va fi foarte redusă în acest punct al procesului. Noi doar predăm formatul momentelor „fier pe fier” și reîntărim principalul rezultat al acestui proces de instruire, pentru care ne punem încrederea în Dumnezeu.
 * Fiecare persoană să își stabilească niște țeluri pornind de la evaluarea lor și să le comunice în grupul lor mic.
 * Rugați-vă unii pentru alții.

Secțiunea 1: Conducerea studiului biblic fundamental
'Procesul trei treimi este foarte eficient. Ajută la dezvoltarea multiplicării. Componentele diferite ale procesului trei treimi contribuie fiecare în moduri diferite. Haideți să explorăm cum are loc procesul.'


 * Desenați procesul trei treimi (3/3) după cum urmează, folosind doar un marker negru. (NOTĂ: Culorile vor fi adăugate mai târziu.)


 * Întreabă grupul mare:
 * Care dintre părți sunt concentrate pe lucrurile interioare, ajutând un grup să crească ca să fie urmași sănătoși ai lui Isus?
 * Care dintre părți sunt concentrate pe lucrurile exterioare, ajutând un grup să se multiplice?
 * După ce discutați în grupul mare
 * Identificați părțile concentrate pe lucruri interioare încercuindu-le sau desenând o stea pe ele cu un marker VERDE: grijă, închinare, lecție nouă, rugăciune pentru misiune
 * Identificați părțile concentrate pe exterior încercuindu-le sau desenând o stea pe ele cu un marker ROȘU: celebrarea credincioșiei (ținerea la socoteală), exprimarea viziunii,

Pregătirea pentru misiune (practică), În misiune (stabilirea țelurilor)

 * Indicați faptul că părțile VERZI sunt mai mult ca un studiu biblic tradițional, sunt importante pentru creștere și sănătate. Cele 4 părți ROȘII contribuie la multiplicare. Dacă nu ai mult timp, fă o prioritate din părțile ROȘII.

Revizuire a temelor SBF (studiu biblic fundamental) și pregătirea pentru secțiunile despre misiune

 * Revizuiește temele SBF și secțiunile de pregătire pentru misiune pentru a le arăta cum să conducă ca să aibă rezultatul dorit.

Sfaturi pentru cum să ne îngriim unii de alții

 * Monitorizează-ți timpul petrecut în segmentul „Îngrijindu-ne unii de alții”


 * Dacă cineva are o nevoie sau o chestiune care necesită atenție suplimentară, roagă acea persoană să rămână după întâlnire pentru a vorbi mai multe.


 * Caută să oferi sfaturi înțelepte, biblice fără să devii consilierul lor. Încurajează grupul să ofere sugestii utile și să răspundă nevoilor practice.

Sfaturi pentru discuția despre ceea ce au descoperit

 * Implică pe toată lumea în discuție:
 * Fiecare din grup să răspundă la prima întrebare: Ce ți-a plăcut cel mai mult? De ce?
 * Persoana care doar ce a răspuns la întrebare să numească pe altcineva din grup care să continue discuția, răspunzând la întrebare.


 * Pentru evitarea erorilor:
 * Întreabă ce verset le-a dat acea idee
 * Întreabă grupul ce crede despre ceea ce s-a spus
 * Grupul să țină la socoteală pe fiecare în ce privește relatarea corectă a povestirii (Citește, relatează, corectează)


 * Folosește povestirile biblice.


 * Vorbește numai 25% din timp și lasă grupul tău să vorbească 75% din timp.


 * Lasă Duhul Sfânt să lucreze mai degrabă decât să cauți răspunsurile potrivite.


 * Condu grupul punând întrebări.


 * Distrați-vă!


 * Nu vorbiți despre politică sau religie, nici de bine, nici de rău.


 * Nu schimba subiectul sau nu urma alte subiecte interesante


 * Nu domina conversația; dă voie tuturor să participe


 * Nu explica mai mult decât e cazul. Este greu să nu explici Scriptura atunci când lucrăm cu noii credincioși. Trebuie să le arătăm că Scriptura este autoritatea și nu noi. Dacă noi suntem autoritatea, atunci multiplicarea este limitată de conducerea noastră și timpul nostru pentru a învăța fiecare grup. Trebuie să Îi permitem Duhului Sfânt să folosească Cuvântul Său în inimile lor.


 * Amintește-ți, fii atent la ceas! Vrei să lași timp suficient pentru Pregătirea pentru misiune și În misiune.


 * Dacă vrei să discuți mai mult subiectul, poți repeta lecția săptămâna care urmează. Nu trebuie să abordezi subiecte noi în fiecare săptămână în care vă întâlniți.

Pregătirea pentru misiune (20 min)

 * Fiecare să își aleagă un partener:
 * Desenează procesul de ucenicizare 3/3 și identifică cele 4 părți pentru multiplicare.
 * Revizuiește cele 16 teme ale SBF (Studii biblice fundamentale) și secțiunile Pregătire pentru misiune
 * Scrieți declarații „Eu voi... până...”

NOTĂ: Este util ca să îi îndemni să se grupeze doi câte doi astfel ca fiecare participant să aibă câte un partener cu care să se poată conecta, ruga și împărtăși încurajări reciproce în cadrul acestor întâlniri.

Trimiterea lucrătorilor

 * Prezintă sau întărește viziunea generală: o biserică sau o comunitate de credință la fiecare 1000 de oameni


 * Petreceți timp în rugăciune
 * încredințând în mâna lui Dumnezeu fiecare scop propus.
 * ca Dumnezeu să ridice o mișcare a bisericilor,
 * pentru mai mulți lucrători în urma secerișului.